Chi reh Dios ma' c'axic ta ribanaric re're' eh re' wili nc'utunic wi̱' chi je' re' : Wi ma' c'axic ta chi reh chi re' take k'ab i ma' tico̱j ta laj che̱' Oli̱wo xiyoc' take lok eh xik'olej cok chiwach riche'lal i tico̱j laj che̱' Oli̱wo , ma' c'axic ta wo' chi reh chi re' take k'ab i tico̱j laj che̱' Oli̱wo re' yoc'o̱j nak chic take lok ewo' chic quik'oljic cok chiwach riche'lal . Je' re' ajic wi ma' c'axic ta chi reh Dios ribanaric re're' eh wi ma' c'axic ta wo' chi reh i xiban chawi̱j hat-tak chi xatricoj tak chi hat-tak chic ritinami̱t , to̱b ta re' take cho ama̱m awati't tak ma' c'ulu̱j ta take cho chi pe̱t ru'um i Dios chi ritinami̱t , ma' c'axic ta chi reh chi ewo' chic ric'ul chi ritinami̱t take c'acharel re' xa pan pe̱t wo' ricojom take cho quima̱m cati't chi ritinami̱t .